诸葛璩(?-508年),字幼玟,琅邪阳都(今山东沂南县)人,世居京口.南朝处士,文学家. 博涉经史,师从臧荣绪,从著"晋书",有发擿之功.勤于诲诱,处身清正.天监七年,卒于家,著有文章二十卷,门人刘曒辑录.诸葛璩(qú),字幼玟,琅邪阳都人,世居京口.璩幼事征士关康之,博涉经史.复师征士臧荣绪.荣绪著"晋书",称璩有发擿之功,方之壶遂. 齐建武初,南徐州行事江祀荐璩于齐明帝曰:"璩安贫守道,悦"礼"敦"诗",未尝投刺邦宰,曳裾府寺,如其简退,可以扬清厉俗.请辟为议曹从事."帝许之,璩辞不去.陈郡谢朓为东海太守,教曰:"昔长孙(任延)东组,降龙丘之节;孔文举北辎,高通德之称.所以激贪立懦,式扬风范.处士诸葛璩,高风所渐,结辙前修.岂怀珠披褐,韬玉待价?将幽贞独往,不事王侯者邪?闻事亲有啜菽之窭,就养寡藜蒸之给,岂得独享万钟,而忘兹五秉?可饷谷百斛." [1] 天监中,太守萧琛,刺史安成王萧秀,鄱阳王萧恢并礼异焉.璩丁母忧毁瘠,萧恢累加存问.服阕,举秀才,不就. 璩性勤于诲诱,后生就学者日至,居宅狭陋,无以容之,太守张友为起讲舍.璩处身清正,妻子不见喜愠之色.旦夕孜孜,讲诵不辍,时人益以此宗之.天监七年,高祖(萧衍)敕问太守王份,份即具以实对,未及征用,是年卒于家.璩所著文章二十卷,门人刘曒集而录之. [1]